தினை, கேள்வரகு, கம்பு ஆகியவற்றின் கதில்கள் கொஞ்சமாக உள்ளபோது காலால் துவற்றிப் பிரித்தெடுப்பர். துவற்று - பிறிதின்வினை. துவன்று - தன்வினை. இப்பொருளில் இச்சொல் வினைச்சொல் வடிலில் இன்றும் வழக்கில் உள்ளது. "ஆரியர் துவன்றிய பேருசை இமயம்" - பதிள்ளுப்பத்து 11 "துவன்று நிறைவு ஆகும்" - தொல்காப்பியம் 2-8-35 தமிழகத்தில் கடற்கரையோரங்களில் படகேறி மீன் பிடித்து வாழும் சாதியார் தமிழ்நாட்டுப் பழங்குடிகளின் மற்றொரு வகுப்பார் பரதவர். கடற்கரையூர்களில் வாழ்பவர் பரதவர் என்று தமிழ் இலக்கியம் கூறும். பழங்காலத்தில் சிறந்திருந்த காவிரிப்பூம்பட்டினம், கொற்கை முதலிய துறைமுக நகரங்களில் பரதவர் செழித்து வாழ்ந்தார்கள். காவிரிப்பூம்பட்டினம் பரதவர் மலிந்த பயன் கெழு மாநகரமாக விளங்கியது. கொற்கைக் கடலில் மூழ்கி முத்தெடுத்து, "தென்னாடு முத்துடைத்து" என்று எந்நாட்டவர்க்கும் காட்டியவர் பரதவரே. பரதவர் என்பது பரதர் என்று குறுகி, பரவர் என்று மருவி வழங்குகின்றது. தூத்துக்குடியில் பரவர் குலத்தார் இன்றும் செழுமையுற்று வாழ்கிறார்கள். (பழகு தமிழ்: வேருக்கு நீர் வார்த்தவர்கள் -1, இடைமருதூர் கி.மஞ்சுளா, தமிழ்மணி, 14 ஆக 2011) மீன்பல பரவன் வலைகொணர்ந்திட்டனன்(திருமந். 2031)